open-index/open-wikipedia-markdown huggingface dataset:
Angels like You

«**Angels like You**» (թարգմ․՝ Քեզ նման հրեշտակները), ամերիկացի երգչուհի Մայլի Սայրուսի երգը նրա «Plastic Hearts» յոթերորդ ստուդիական ալբոմից, որը թողարկվել է 2020 թվականի նոյեմբերի 27-ին RCA Records լեյբլում։ Երգը գրել են Սայրուսը, Ալի Թամպոզին, Իլսի Ջուբերը պրոդյուսերներ Լուի Բելլի և Էնդրյու Վատտի հետ։ Այն թողարկվել է որպես ալբոմի երրորդ և վերջին սինգլ։

2021 թվականի մարտի 8-ին թողարկվել է «Angels like You» երաժշտական տեսահոլովակը։ Այն պարունակում է կադրեր, որոնք նկարահանվել են 2021 թվականի փետրվարի 7-ին Սուպերբոուլում Սայրուսի ելույթի ժամանակ։

## Նախապատմություն
«Angels like You» ի սկզբանե թողարկվել է 2020 թվականի նոյեմբերի 27-ին Սայրուսի «Plastic Hearts» յոթերորդ ստուդիական ալբոմի հետ միասին։ Երգի երաժշտական տեսահոլովակը թողարկվել է 2021 թվականի մարտի 8-ին։ Չորս օր անց այն ընդգրկվել է Ավստրալիայի Contemporary hit radio հիթ-շքերթում՝ դառնալով ալբոմի երրորդ սինգլը։ Բրիտանական BBC Radio 1 ռադիոկայանը «Angels like you» երգն ընդգրկել է ռոտացիայում մարտի 20-ին, իսկ Sony Music-ն այն ուղարկել է Իտալիայի contemporary hit radio 2021 թվականի ապրիլի 9-ին։

## Կոմպոզիցիա
Ենթադրվել է, որ «Angels like You» երգի տեքստը նվիրված է Քեյթլին Քարթերին, որի հետ Սայրուսը նախկինում հանդիպում էր։

## Երաժշտական տեսահոլովակ
«Angels like You» երգի պաշտոնական տեսահոլովակը թողարկվել է 2021 թվականի մարտի 8-ին։ Հոլովակը նկարահանվել է 2021 թվականի փետրվարի 7-ին` Սուպերբոուլում Սայրուսի LV շոուի ժամանակ։ Տեսանյութի վերջում Սայրուսը հավանություն է տվել COVID-19-ի դեմ պատվաստանյութին։

## Ձայնագրության մասնակիցներ

* Մայլի Սայրուս - վոկալ, բեք-վոկալ, հեղինակ, գործադիր պրոդյուսեր
* Էնդրյու Վատտ - հեղինակ, պրոդյուսեր, գործադիր պրոդյուսեր, բեք վոկալ, բաս, հարվածային, կիթառ, ստեղնաշարային գործիքներ
* The Monsters & Strangerz - պրոդաքշն, բեք-վոկալ, ստեղնաշարային գործիքներ
* Ջորդան Կ. Ջոնսոն - հեղինակ
* Մարկուս Լոմաքս - հեղինակ
* Ստեֆան Ջոնսոն - հեղինակ
* Ալի Թամպոզի - հեղինակ
* Ջոնաթան Բելլիոն - հեղինակ, բեք վոկալ, լրացուցիչ արտադրություն
* Մայքլ Պոլլակ - հեղինակ, բեք վոկալ
* Պոլ Լամալֆա - ինժեներինգ
* Սերբան Գենեա - միքշինգ
* Ջոն Հեյնս - միքս ինժեներիգ
* Ռենդինգ Մերիլ - մաստերիգ

## Հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Մայլի Սայրուսի երգեր
Քեյ-քար

thumb|right|Suzuki Wagon R՝ 2003 թվականից ի վեր Ճապոնիայում ամենավաճառվող «Քեյ-քարը»
**Քեյ-քար**, ***Kei car***, ***K-cars*** կամ կեյձիդոսյա (, բառացի՝ «փոքր ավտոմեքենա»), փոքր տրանսպորտային միջոցների, այդ թվում՝ մարդատար ավտոմեքենաների, ֆուրգոնների և փիքափների ճապոնական կատեգորիա։

## Պատմություն
Քեյ-քար կատեգորիան ստեղծվել է 1949 թվականին Ճապոնիայի կառավարության կողմից, որից հետո դրա չափորոշիչները մի քանի անգամ վերանայվել են։ Այդ չափորոշիչները առանձնացնում են տրանսպորտային միջոցի առավելագույն չափսերը, ծավալը և շարժիչի ելքային հզորությունը։ Այս սահմանափակումների ենթակա տրանսպորտային միջոցների սեփականատերերը օգտվում են հարկային և ապահովագրական արտոնություններից։   Ճապոնիայի գյուղական շրջանների մեծ մասում քեյ-քարի օգտագործման համար չի պահանջվում կայանման վայրի առկայության մասին վկայագիր։

Քեյ-քարերը մեծ հաջողություն ունեն Ճապոնիայում․ 2016 թվականին դրանք կազմել են նոր մեքենաների վաճառքի ավելի քան մեկ երրորդը, թեև դրանց բաժինը ընկել է 2013 թվականի ռեկորդային 40 տոկոսից։ Սակայն այս կատեգորիայի մեքենաները չափազանց փոքր են և մասնագիտացված, որպեսզի շատ մոդելներ կարողանան շահութաբեր լինել արտասահմանյան շուկաներում։ Ուշագրավ բացառություններ են համարվում *Suzuki Alto* և *Suzuki Jimny* մոդելները, որոնք պարբերաբար արտահանվում են 1980 թվականից ի վեր։

Շատ քեյ-քարեր մշակվել և արտադրվել են Ճապոնիայում, բայց որպես քեյ-քար՝ Ճապոնիա են ներմուծվել վաճառքի համար արտասահմանյան մոդելներ ևս։

## Նկարագրություն
Քեյ-քարերը կրում են դեղին պետհամարանիշներ (սև համարներ դեղին ֆոնի վրա մասնավոր օգտագործման համար և դեղին համարներ սև ֆոնի վրա առևտրային օգտագործման համար)։ Ճապոնիայի կառավարության չափորոշիչները թելադրում են չափի, հզորության և տեղաշարժման նորմեր քեյ-քարերի համար։

**Քեյ-քարերի չափորոշիչներ՝**

## Պատկերասրահ

Պատկեր:Suzuki Suzulight 01.jpg|Suzuki Suzulight (1955)
Պատկեր:Subaru360-1.jpg|Subaru 360 (1958)
Պատկեր:DAIHATSU-MIDGET-MP4-01.jpg|Daihatsu Midget MP (1959)
Պատկեր:Mazda-r360-coupe01.jpg|Mazda R360 (1960)
Պատկեր:Mitsubishi Minica LA Front JPN.jpg|Mitsubishi Minica (1962)
Պատկեր:HondaN360.JPG|Honda N360 (1967)
Պատկեր:Daihatsu Copen 003.JPG|Daihatsu Copen
Պատկեր:Daihatsu Tanto 2007 side view.jpg|Daihatsu Tanto
Պատկեր:2006 Daihatsu Move-Custom 01.jpg|Daihatsu Move-Custom
Պատկեր:7th generation Suzuki Alto 02.jpg|Suzuki Alto
Պատկեր:2008 Suzuki Wagon R Stingray 01.JPG|Suzuki Wagon R Stingray
Պատկեր:Suzuki Jimny JB23 005.JPG|Suzuki Jimny
Պատկեր:Mitsubishi i 1.jpg|Mitsubishi i
Պատկեր:Pajeromini2ndkouki.jpg|Mitsubishi Pajero Mini
Պատկեր:2005 Subaru R1.jpg|Subaru R1
Պատկեր:Subaru Sambar Dias Classic 003.JPG|Subaru Sambar Dias
Պատկեր:Honda Zest Spark 01.JPG|Honda Zest Spark
Պատկեր:Honda Life Pastel 005.JPG|Honda Life Pastel
Պատկեր:Suzuki Wagon R+.jpg|Suzuki Wagon R+ (2002)
Պատկեր:Honda Beat mfd 1991 registered UK (presumed grey import) March 1998 660cc.JPG|Honda Beat
Պատկեր:Suzuki Cappucino (1995) (35804796510).jpg|Suzuki Cappuccino


## Ծանոթագրություններ

## Արտաքին հղումներ
* History of Mazda Kei Jidosha 
* History of Mitsubishi Kei Jidosha 
* History of Honda Kei Jidosha 
* History of Daihatsu Kei Jidosha 
* History of Subaru Kei Jidosha 
* History of Suzuki Kei Jidosha
Բարձրացնովի կամուրջ

200px|thumb|Բերդային կամուրջ (Պորտուգալիա)
200px|thumb|Բարձացնովի կամուրջներ, Բանտ, թղթային ճարտարապետություն շարքից, Պիրանեզիի աշխատանք
**Բարձրացնովի կամուրջ,** բացովի կամրջի տեսակ, որի բանվածքավոր կառույցը բարձրանում և իջնում է ուղղահայաց հարթությամբ։ Բարձրացնովի կամրջի տեսակին են պատկանում հասարակ և ամենահին բերդային կամուրջները, որոնց միջնադարում բերդերի և ամրոցների բարեկարգման ժամանակ օգտագործված և ուղղահայաց բարձրացող, բացվող փայտե օրինակները հայտնաբերվել են դեռևս Հին Եգիպտոսում։

Լ․ Ֆ, Նիկոլաին բարձրացնովի կամուրջների համակարգները, որոնք օգտագործում էին հորիզոնական առանցքի շուրջ ժապավենի պտույտը, բաժանեց 3 խմբի․
# ժապավենի ծայրին տեղադրված ռոտացիայի առանցքով
# ժապավենի ծայրին չտեղադրված ռոտացիայի առանցքով
# փոփոխական ռոտացիայի առանցքով

## Բերդային կամուրջ
ձախից|մինի|240x240փքս|Կամրջի աշխատանքը ցուցադրող շարժական պատկեր
Բարձրացնովի կամուրջը սովորաբար իջնում է մեկ ծայրով հրակնատի վրա և ծառայում որպես բերդային խրամի վրայով անցնող, ամրությունը շրջապատող անցատեղ։

Միջնադարյան բերդային կամրջին բնորոշ շինվածքը ներառում էր հակակշիռներ ունեցող երկու հզոր փայտե չորսուներ՝ մի ծայրից մյուսը կամրջի ժապավենին կապված շղթաներով։ Հայտնի էին երկու շինվածքներ՝ «բաց», ազատ կառուցված կամուրջ և պատի մեջ կառուցված, որի մեջ կամրջի բարձրացված ժապավենը քողարկում էր դարպասի բացվածքը (տես հոդվածի սկզբի նկարազարդումը)։ Հակակշիռների շնորհիվ կամրջի բարձրացումը և իջեցումը երկու մարդու աշխատանք էր։ Հանդիպել են ավելի հասարակ կամուրջներ, որոնցում ժապավենին կպցված շղթաները ճախարակի վրայով ուղղակիորեն կարգվում էին վերհանին։

XV դարի ավարտին, հրետանու տարածմամբ պայմանավորված, շղթայով բերդային կամուրջները անօգուտ դարձան, քանի որ շղթաները կարելի էր հաղթահարել թնդանոթներով: Հայտնվեցին նոր շինվածքներ․ դրանցից մեկում կամրջի բարձրացումը իրականացվում էր լծակներով, որոնք ամրոցի մեջ ժապավենի շարունակությունն էին կազմում (լծակների ծայրերը իջնում էին բերդի մեջ գտնվող քարայր)։ Մեկ այլ շինվածքում, որը տարածված էր Հռենոսի երկայնքով և Ֆրանսիայի արևելքում, ժապավենը իջնում էր խրամ, իսկ լծակները, որոնք նույնպես ժապավենի շարունակությունն էին, բարձրանում էին վերև (աշխատելու դիրքում ժապավենը կարգվում էր լրացուցիչ չորսուիկներով)։ Արդեն XIV դարից սկսած բարձրացնովի կամուրջները Իտալիայի և Ֆրանսիայի ամրություններում սկսեցին փախարինվել բացովիներով։

Ռուսական կայսրության ամրաշինության մեջ բարձրացնովի կամուրջները ավելի քիչ էին հանդիպում, քան Արևմտյան Եվրոպայում․ մեր օրերում չի պահպանվել ոչ մի օրինակ։ Բացի Մոսկովյան Կրեմլից, որի գմբեթի պատերին պահպանվում են շղթաների և չորսուների համար նախատեսված անցքերը, հավաստի հայտնի է այդպիսի կամրջի առկայությունը․ օրինակ Վոլոկոլամսկի բերդում։

## Ծանոթագրություններ

## Գրականություն
* Подъёмные мосты // Л. Ф. Николаи. Мосты: Руководство, составленное по программѣ Института инженеров путей сообщенія. Типографія Ю. Н. Эрлих, 1901. С. 93-99.
* Bornecque, Robert. L'évolution des ponts-levis du XVIe au XIXe siècle // Bulletin monumental 140.3 (1982): 203—225.
* Эварт Окшотт. Рыцарь и его замок. Средневековые крепости и осадные сооружения. Litres, 2017. С. 64.

Կատեգորիա:Բացովի կամուրջներ
Կատեգորիա:Պաշտպանական կառույցներ
Ստեֆանի Կոպելուսոս

**Ստեֆանի Կոնստանտին Կոպելուսոս** (, ), ամերիկացի հանրապետական քաղաքական գործիչ, 2007-2011 թվականներին Ֆլորիդայի տրանսպորտի դեպարտամենտի քարտուղար։ Առաջին կին է այս պաշտոնում և ամենաերիտասարդ քարտուղարը վարչության պատմության մեջ։ Ի տարբերություն իր նախորդների մեծ մասի, նա չի ունեցել ինժեներական կրթություն։

## Կենսագրություն
### Վաղ տարիներ, ընտանիք և կրթություն
Ստավրուլա Կոպելուսոսը ծնվել է 1970 թվականի հունվարի 13-ին ԱՄՆ-ի Ֆլորիդա նահանգի Ջեքսոնվիլ քաղաքում՝ հույների ընտանիքում, որոնք նրան միշտ անվանել են Ստեֆանի։

1958 թվականին Ստեֆանիի պապը՝ Ջորջ Կոպելուսոսը, բացել է հանրահայտ «Garden» ռեստորանը Ֆլորիդայի Ստարկ քաղաքում, իսկ նրա հայրը՝ Գաս (Կոնստանտին) Կոպելուսոսը, ղեկավարել է այն մինչև 2008 թվականը, որից հետո վաճառել է։

Ստեֆանիի հորեղբայրը՝ Ջոն Կոպելուսոսը, Օրինջ այգում տեղակայված «Kopelousos, Bradley & Garrison, P.A.» իրավաբանական ընկերության կառավարիչ գործընկերն է։

Մեծացել է Քլեյ շրջանում, որտեղ էլ հաճախել է մասնավոր դպրոց մինչև 1984 թվականը, երբ մահացել է նրա մայրը։ 1988 թվականին ավարտել է Բրադֆորդի միջնակարգ դպրոցը։

1993 թվականին ավարտել է Ալաբամայի համալսարանը, որտեղ մասնագիտացել է քաղաքագիտության ոլորտում, որից հետո տեղափոխվել է Վաշինգտոնի Կոլումբիա շրջան։

Կառավարության աշխատավայրերում զուգահեռաբար աշխատել է ռեստորանում որպես հոսթես, որպեսզի վճարի իր հաշիվները։

### Գործունեություն
1993 թվականին Կոպելուսոս ընտանիքի ընկերը, որը նույնպես այցելել էր Ջեքսոնվիլում գտնվող հունական ուղղափառ եկեղեցի, և ծանոթ լինելով ԱՄՆ Կոնգրեսում ամենաազդեցիկ կանանցից մեկին՝ Թիլլի Ֆաուլերին, որը այցելել է կոշիկի վերանորոգման նրա արհեստանոց, նրան խորհուրդ է տվել Ստեֆանին։ Ստանալով ստաժյորի տեղը՝ արդեն մեկ ամիս անց նա զբաղեցրել է կադրերի գծով օգնականի պաշտոնը։

1998 թվականին Կոպելուսոսը ստացել է օրենսդրության հարցերով Թիլլի Ֆաուլերի ավագ օգնականի պաշտոնը՝ Կապիտոլիումի բլուրում հայտնի դառնալով տրանսպորտային շրջանակներում։

2001 թվականին՝ Ֆաուլերի Կոնգրեսից հեռանալուց հետո, Կոպելուլոսը դարձել է Վաշինգտոնի տրանսպորտի դեպարտամենտի և Ֆլորիդայի համայնքների գործերի դեպարտամենտի լոբբիստը։

2005 թվականին Ֆլորիդայի տրանսպորտի դեպարտամենտի քարտուղար Դենվեր Ստատլերը Կոպելուսոսին նշանակել է իր վարչակազմի ղեկավար Թալահասիում։

2007 թվականին Ֆլորիդայի նորընտիր նահանգապետ Չարլի Քրիստը Կոպելուսոսին նշանակել Է Ֆլորիդայի տրանսպորտի դեպարտամենտի քարտուղարի պաշտոնում, որը նա զբաղեցրել է մինչև 2011 թվականը

Որոշ ժամանակ աշխատել է որպես կոնգրեսական Ջոն Միկիի խորհրդականը, ԱՄՆ Ներկայացուցիչների պալատի տրանսպորտի կոմիտեի նախագահ, որից հետո 2011 թվականի մարտին զբաղեցրել է Քլեյ շրջանի կառավարչի պաշտոնը՝ դառնալով այդ պաշտոնում առաջին կինը։

## Ծանոթագրություններ

## Արտաքին հղումներ
* Micdot biography 
* Clay County Manager webpage

Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Պարահրապարակ (ֆիլմ)

**«Պարահրապարակ»** (), խորհրդային գեղարվեստական ֆիլմ, որը նկարահանվել է «Մոսֆիլմ» կինոստուդիայում 1985 թվականին։

## Սյուժե
Երիտասարդ մասնագետ-ճարտարապետ Կոստյա Կոլոբկովը ուղևորվում է մի փոքր առողջարանային քաղաք, որպեսզի այնտեղ կառուցի նոր առողջարան։ Օբյեկտի շինարարությունը նախատեսվում է այն վայրում, որտեղ գտնվում է հին պարահրապարակը։

Այստեղ, այս պարահրապարակում, Կոնստանտինը հանդիպում է իր սիրուն և հասկանում է, թե որքան կարևոր է այն տեղի բնակիչների համար։ Իր կարիերան վտանգելով՝ նա քաղաքացիների հետ հակամարտության մեջ է մտնում իշխանությունների հետ՝ նպատակ ունենալով պաշտպանել պարահրապարակի ապագան և հասնել շինարարությունը մեկ այլ տեղ տեղափոխելուն և ի վերջո հասնում է իր նպատակին։

## Դերերում
* Եվգենի Դվորժեցկի – *Կոստյա Կոլոբկով
* [[Ալեքսանդրա Յակովլևա]] – *Սաշա
* Սերգեյ Գազարով – *Միտյա
* [[Աննա Նազարևա]] – *Նաստյա
* Վլադիմիր Դրուժնիկով – *Իպոլիտ Անատոլևիչ
* [[Լյուդմիլա Շագալովա]] – *Մարիա Նիկոլաևնա
* Նիկոլայ Պրոկոպովիչ – *Միխալ Միխալիչ
* Լյուդմիլա Շևել – *Ժաննա (վոկալ՝ Լարիսա Դոլինա)
* Կոստյա Ատամանով – *Սանկա
* [[Տատյանա Ագաֆոնովա]] – *Բուբնովա
* Ելենա Դենիսովա – *Կատյա
* Դմիտրի Օլենևսկի – *Սեմյոն
* Յուրի Վնուկով – *գանգրահեր տղա
* [[Սերգեյ Կիսլիչենկո]] – *երկչոտ տղա
* Գալինա Սեմյոնովա – *աղջիկ պարահրապարակում 
* Օլգա Տոկարևա – *ակնոցով կին
* Էպիզոդներում՝ Գ․ Վիննիկ, Ալեքսանդր Զախարով, Ա. Մաշկով, Վ. Սամոյլով, Ս. Սեդնև, Ի. Տորինա, Ա. Ուստինով

## Նկարահանող խումբ
* Ռեժիսոր՝ Սամսոն Սամսոնով
* Սցենարիստներ՝ Արկադի Ինին, Սամսոն Սամսոնով
* Օպերատոր՝ Վիկտոր Շեստոպյորով
* Կոմպոզիտոր՝ Եվգենի Դոգա
* Երգերի բառերը՝ Միխայիլ Տանիչի
* Նկարիչ՝ Եվգենի Մարկովիչ

## Երգեր և գործիքային երաժշտություն
1987 թվականին «Մելոդիա» ընկերությունը թողարկել է ֆիլմի սաունդթրեքով ձայնապնակ (C60 24433 000)։ Առաջին մասում ներկայացված են երգեր, երկրորդ մասում՝ գործիքային պիեսներ։

Կողմ 1․
# Танцплощадка (Միխայիլ Տանիչ)
# На последнем сеансе кино (Միխայիլ Տանիչ)
# Песня Нептуна (Միխայիլ Տանիչ)
# Любовь начинается просто (Միխայիլ Տանիչ)
# Вишня (Միխայիլ Տանիչ)

Կողմ 2․
# Пригласи меня
# Танец Шуры
# Здравствуй, утро
# Моя золотая
# Я играю для тебя

Ձայնագրության մասնակիցներ
* Լարիսա Դոլինա, վոկալ (1-5)
* Միխայիլ Կոչետկով, կիթառ
* ԽՍՀՄ կինեմատոգրաֆիայի նվագախմբի մենակատարների գործիքային եռյակ Իգոր Նազարուկի ղեկավարությամբ (Իգոր Նազարուկ՝ ստեղնաշարային գործիքներ, Ալեքսեյ Իսպլատովսկի՝ բաս կիթառ, Անդրեյ Չերնիշյով՝ հարվածային գործիքներ)
* Վոկալ խումբ Լյուդմիլա Ուրմանի ղեկավարությամբ (9)

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1985 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Նավաստիները հարցեր չունեն

**«Նավաստիները հարցեր չունեն»** (), խորհրդային կատակերգական գեղարվեստական ֆիլմ, որը նկարահանել է կինոռեժիսոր Վլադիմիր Ռոգովոյը Արկադի Ինինի սցենարով 1980 թվականին։

## Սյուժե
Ուղևորատար ինքնաթիռը վատ եղանակի պատճառով ստիպված վայրէջք է կատարում, և նրա երկու ուղևորները՝ Ալյա Շանինան (Նատալյա Կազնաչեևա) և Սաշա Ֆոկինն (Վադիմ Անդրեև) ստիպված են լինում միասին անցկացնել մի քանի օր, որոնց ընթացքում նրանք շատ զվարճալի արկածներ են ունենում և հասկանում են, որ սիրում են միմյանց։

## Դերերում
Այս ֆիլմի շատ դերասաններ նկարահանվել են Վլադիմիր Ռոգովոյի այլ ֆիլմերում։ 

## Նկարահանոմներ
Նկարահանումներն անցկացվել են նաև Ղրիմում։ Նախնական լուսագրերը ներկայացվում են Յալթա-Սևաստոպոլ հին ճանապարհով բեռնատարի երթի ժամանակ դեպի Բայդարյան դարպասները։ Հերոսն ինքնաթիռ է նստում Սիմֆերոպոլի օդանավակայանի հին շենքի դիմաց։

## Մշակույթում
Ռուսերենում «նավաստիները հարցեր չունեն» կայուն համադրությունը գործածության մեջ է մտել այս ֆիլմի շնորհիվ։

## Ծանոթագրություններ

## Արտաքին հղումներ
*  

Կատեգորիա:1980 ֆիլմեր
Կատեգորիա:1980-ականների ռուսերեն ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:1980-ականների խորհրդային ֆիլմեր
Ֆեդրիադներ

**Ֆեդրիադներ**, Ֆեդրիադի ժայռ (), երկու շագանակագույն-դարչնագույն անհաս, 200-300 մետր դեպի ամպեր բարձրացող ժայռեր Հունաստանում, Ֆոկիդայում և Միջին Հունաստանում։ Բարձրանում են դեպի Պառնասի հարավային լանջ՝ Կաստալի աղբյուրի տակ՝ Դելֆի հինավուրց քաղաքից 200 մետր վերև։ Ծովի մակարդակից բարձր է 600 մետր։ Ժայռերը արտացոլում են արևի ճառագայթները։ Այդ պատճառով էլ հին հույները դրանք անվանում էին Ֆեդրիադներ (Փայլուն)։  Արևմտյան ժայռը հնում կոչվել է **Նավպիլիա** (), այժմ՝ **Ռոդինի** ( — Վարդագույն), իսկ արևելյանը՝ **Հիմապեա** (), այժմ՝ **Ֆլեմբուկոս**  ( — Բոցեղեն)։ Անհիշելի ժամանակներից այստեղ ապրել է Դելփյան պատգամախոսը։ Թեք լանջի վրա՝ Ռոդինի ժայռի ստորոտին, գտնվում է Ապոլլոնի տաճարը։ Ֆլեմբուկո ժայռի ստորոտի վրա է գտնվում Աթենասի տաճարը։ Ֆլեմբուկոս ժայռից նետում էին աստվածանարգողներին և սրբապիղծներին, որոնք դատապարտված էին մահվան։ Ժայռերը կտրում էր Պլեստոս գետը, որը հոսում էր Պառնասի և Կիրֆի լեռան միջև գտնվող կիրճով։

Ֆեդրիադները կազմված են մուգ կրաքարից, կազմավորվել են Յուրայի ժամանակաշրջանում։

Հերոդոտոսը մեզ է փոխանցել Դելփյան տաճարի լեգենդը, որտեղ ասվում է, որ մ.թ.ա. 480 թվականին՝ դեպի Հունաստան պարսկական երկրորդ ներխուժման ընթացքում Քսերքսես I-ի զորքերը Ֆոկիդա քաղաքից շարժվել են դեպի Դելֆի՝ Կորնթոսի պարանոց։ Դելփյան պատգամախոսը Ապոլլոն աստծու անունից արգելել է ձեռք տալ տաճարի գանձերին և ասել է, որ կկարողանա պաշտպանել դրանք։ «Երբ բարբարոսները հայտնվեցին Աթենասի տաճարում, երկնքից շանթ ու կայծակ էր թափվում, իսկ Պառնասից սասրսափելի դղրդյունով երկու պոկված գագաթներ գահավիժում էին՝ ապշեցնելով բազմաթիվ պարսիկների»։

Մյուս ողջ մնացած պարսիկները վազում էին դեպի Բեոտիա։ Պարսիկներին հետևում և սպանում էին դելֆ հերոսներ Ֆիլակն ու Ավտոնոուսը։ Աթենասի տաճարը Ֆիլակին նվիրված տաճարի մի մասն էր։ Ավտոնոուսին նվիրված մասը գտնվում էր Հիմապեա ժայռի ստորոտին՝ մոտ Կաստալ աղբյուրին։

Բալկանյան թերակղզի գալերի ներխուժման ժամանակ՝ մ.թ.ա. 278 թվականին, Բրենը գալաթների զորքին տարավ Դելֆա, սակայն ջախջախվեց հույների դեմ ճակատամարտի ժամանակ՝ Ապոլլոն աստծու տված նշանների պատճառով. գալաթներին պարտեցնում էին կայծակները, սառնամանիքն և ձյունը, երկրաշարժները, նրանց վրա էին գահավիժում ժայռերը, հետապնդում էր «խուճապարարական» վախը և խելագարությունը։ Գալաթները մահանում էին նաև սովից։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հունաստանի լեռներ
Թելմա Ռիտեր

**Թելմա Ռիտեր** (,), ամերիկացի դերասանուհի, «Թոնի» մրցանակի դափնեկիր։ Վեց անգամ որպես երկրորդ պլանի դերասանուհի առաջադրվել է «Օսկար» մրցանակի։ Բայց նրան այդպես էլ չի հաջողվել նվաճել այն։ Ըստ այդմ էլ նա ռեկորդ է սահմանել՝ վեց անգամ առաջադրվելով և ոչ մի անգամ չհաղթելով։ Ընդ որում 4 անգամ առաջադրվել է 1 տարի ընդմիջումներով։

## Կենսագրություն
Թելմա Ռիտերը ծնվել է 1905 թվակլանի փետրվարի 14-ին Բրուքլինում։ Նա եղել է Չարլզ և Լյուսի Ռիտերների առաջին զավակը։ Դերասանուհի դառնալու ցանկությունը նրա մեջ դրսևորվել է դեռ վաղ հասակում։ Մասնակցել է դպրոցական պիեսներին, փոքր ելույթներ ունեցել թատերային խմբերի հետ։ Դպրոցը ավարտելուց հետո ընդունվել է Դրամատիկական արվեստի ամերիկյան ակադեմիա։ Ուսումը ակադեմիայում ավարտելուց հետո նրան չի հաջողվել դառնալ պրոֆեսիոնալ դերասանուհի։ Դրա պատճառն այն էր, որ նա 1927 թվականին ամուսնացել էր Ժոզեֆ Մոնանի հետ և զբաղվել երկու երեխաների խնամքով։

1940-ական թվականների սկզբին Ռիտերը վերսկսել է իր կարիերան որպես ռադիոհաղորդավարուհի։ Մի որոշ ժամանակ անց որպես դերասան սկսել է աշխատել թատերական խմբում։ 1947 թվականին նշել է իր նորամուտը կինոյում։ 42-ամյա Ռիտերի առաջին դերը եղել է «Հրաշք 34-րդ փողոցում» ֆիլմում։ Երկու տարի անց խաղացել է «Նամակ երեք կանանց» ֆիլմում։ Դերասանուհին մեծ ճանաչման է հասել 1950 թվականին՝ Բիրբի Կունանի դերում նկարահանվելով «Ամեն ինչ Եվայի մասին» ֆիլմում։ 1951 թվականին խաղացել է «Ամուսնական եղանակ» ֆիլմում։ Այս երկու ֆիլմերի համար «երկրորդ պլանի լավագույն դերասանուհի» անվանակարգում երկու անգամ առաջադրվել է «Օսկար» մրցանակի։

Դրանից հետո մոտավորապես երկու տասնամյակ շարունակել է նկարահանվել շատ ֆիլմերում, աշխատել հեռուստատեսությունում և թատրոնում։ 1954 թվականին Բոբ Հոփի հետ վարել է վարել է «Օսկարի» մրցանակաբաշխության 27-րդ արարողությունը։ «Երգով իմ սրտում» (1952), «Հարավային փողոցի միջադեպը» (1953), «Ինտիմ զրույց» (1959) և «Թռչնորսը Ալկատրասից» (1962) ֆիլմերի համար նա չորս անգամ ևս առաջադրվել է «Օսկարի», որը այդպես էլ չի ստացել։ 1958 թվականին որպես «Նոր աղջիկ քաղաքում» մյուզիքլի լավագույն դերասան արժանացել է «Թոնի» մրցանակի։

1968 թվականի հունվարի 23-ին մասնակցել «Ջերի Լյուիսի շոու» ծրագրին։ Դրանից կարճ ժամանակ անց ինֆարկտ է ստացել, որն էլ հանգեցրել է մահվան։ Ռիտերը կյանքից հեռացել է 1969 թվականի փետրվարի 5-ին՝ իր 64 ամյակից 9 օր առաջ։

## Ֆիլմագրություն

## Պարգևներ
### Օսկար

### Թոնի

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգչուհիներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Սրտամկանի ինֆարկտից մահացածներ
Կատեգորիա:Թատրոնի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Ապոլլոնի տաճար (Դելֆի)

**Ապոլլոնի տաճարը** Դելֆիում, այժմ իրենից հին հունական տաճարի փլատակներ ներկայացնող կառույց։ Իր տեսակով այն պերիպտեր է՝ դորիական օրդերի կառույց, որը թվագրվում է մ.թ.ա. IV դար։ Այն կանգնեցվել է Քսենոդորի և Ագաֆոնի կողմից այդտեղ ավելի վաղ եղած տաճարի հիմքերի վրա, որ մ.թ.ա. VII դարում կառուցել են Տրոֆոնիա և Ահամեդ ճարտարապետները։

## Պատմություն
### Առաջին տաճարները
Ապոլլոնի առաջին տաճարը, ըստ միֆի, կառուցել են դափնուց «դափնու ծառից՝ Ապոլլոնի սրբազան խորհրդանիշից»։ Երկրորդ տաճարը, ըստ փոխանցված տեղեկության, պատրաստվել է մեղրամոմից և փետուրներից։ Մ.թ.ա. VIII դարի երկու կառույցներից մնացած մնացորդները կարող են կապված լինել առաջին երկու տաճարների հետ։ Ապոլլոնի երկրորդ տաճարը կառուցվել է բրոնզից։

### Չորրորդ տաճար
Ապոլլոնի չորրրդ տաճարը հավանաբար կառուցվել է մ.թ.ա. VII դարում, և ըստ Պավսանիասի՝ այրվել է մ.թ.ա. 548 թվականին հրդեհի պատճառվ։

### Հինգերորդ տաճար
Ապոլլոնի հինգերորդ տաճարը կառուցվել է մ.թ.ա. 525-505 թթ-ին և ստացել է «Ալկմեոիդների տաճար» անունը՝ ի պատիվ աթենական ընտանիքի, որը ֆինանսավորում էր վերակառուցումը հրդեհից հետո, որը ավերել էր սկզբնական կառույցը։ Նոր շինությունը իրենից ներկայացնում էր դորիական սյունասրահ տաճար։ Այս տաճարը ավերվել է մ.թ.ա. 375 թվականին երկրաշարժի պատճառով։ Ճակտոնային քանդակները նվիրված էին Աթենքից Պրակսիային և Անդրոստենին։

### Վեցերորդ տաճար
Ապոլլոնի վեցերորդ տաճարը թվագրվում է մ.թ.ա. 320 թվականին, իսկ նրա մնացորդներն՝ ավելի վաղ։

Ներսում է գտնվում ադիտոնը՝ Դելփյան պատգամախոսի և Պիթիայի նստավայրը։ Տաճարում փորագրվել է «Ճանաչիր ինքդ քեզ» ասույթը՝ դելփյան մաքսիմներից մեկը (որոշ ժամանակակից հույն գրողներ փաստում են, որ մյուսները ևս փորագրված են եղել)։

Տաճարը գոյություն է ունեցել մինչև 390 թվականը, երբ հռոմեացի Թեոդոսիոս Ա Մեծ կայսրը ստիպում է պատգամախոսին լռել՝ կործանելով տաճարը, քանդակների մեծ մասը, արվեստի գործերը՝ հանուն քրիտոնեության։ Այս տեղը ամբողջությամբ ավերվել է քրիստոնեականների կողմից, որոնք ձգտում էին վերացնել հեթանոսության բոլոր հետքերը։

Այս տաճարի մնացորդները ավերվում են ավելի արագ, քան Պառնասի լեռների արևելյան լանջերի այլ ավերակներ։ Առավելությունը կապված է կրաքարի օգտագործման հետ, որն ավելի փափուկ նյութ է՝ համեմատած ծակոտկեն քարի հետ։

## Ծանոթագրություններ

Կատեգորիա:Համաշխարհային ժառանգություն Հունաստանում
Կատեգորիա:Հունաստանի տաճարներ
Կատեգորիա:Մ.թ.ա. 4-րդ դարում կառուցումն ավարտված շենքեր և կառույցներ
Կատեգորիա:Տաճարներ այբբենական կարգով
Իգոր Մատովիչ

**Իգոր Մատովիչ** (, ), Սլովակիայի պետական գործիչ։ «Հասարակ մարդիկ» աջ պահպանողական կուսակցության հիմնադիրն ու առաջնորդը։ Գործող փոխվարչապետն ու ֆինանսների նախարարը 2021 թվականի ապրիլի 1-ից։ Նախկինում՝ Սլովակիայի վարչապետ (2020-2021), Ազգային խորհրդի պատգամավոր (2010-2020)։

2010 թվականի հունիսի 12-ի խորհրդարանական ընտրությունների արդյունքներով, որին մասնակցել է «Ազատություն և համերաշխություն» (SaS) ցուցակով, առաջին անգամ ընտրվել է Ազգային խորհրդի պատգամավոր։

Մատովիչի «Հասարակ մարդիկ» կուսակցությունը հաղթել է 2020 թվականի փետրվարի 29-ի խորհրդարանական ընտրություններում։

2020 թվականի մարտի 21-ին Մատովիչը դարձավ վարչապետ։ 2021 թվականի մարտին կազմակերպվել էր ռուսական Սպուտնիկ V պատվաստանյութի գաղտնի մատակարարումը Սլովակիա։ Դա առաջացրեց կոալիցիոն ճգնաժամ, որի արդյունքում վարչապետ Մատովիչը հրաժարական տվեց, ինչը հանգեցրեց ամբողջ կառավարության հրաժարականին։ Սլովակիայի նախագահ Զուզանա Չապուտովան հանձնարարել է նոր կառավարություն ձևավորել ֆինանսների նախարար Էդուարդ Հեգերին, որի կառավարությունում Մատովիչը ստացել է փոխվարչապետի և ֆինանսների նախարարի պաշտոնը։

## Կատակով սկանդալ
2021 թվականի մարտի 3-ին Մատովիչը կատակով խոստացել է Ռուսաստանին փոխանցել Անդրկարպատյան Ուկրաինան՝ կովիդի դեմ պատվաստանյութի խմբաքանակի դիմաց։ Այդ կատակից հետո նա հստակեցրել է, որ սխալ կարծիք կա Ռուսաստանի հետ այս հարցում պայմանավորվածությունների անցանկալի լինելու մասին։ Ուկրաինայի արտաքին գործերի նախարարությունը Մատովիչից պաշտոնական ներողություն է պահանջել անհաջող կատակի համար։

## Ծանոթագրություններ

Կատեգորիա:21-րդ դարի քաղաքական գործիչներ
Կատեգորիա:Սլովակիայի քաղաքական գործիչներ
Կատեգորիա:Կառավարության ղեկավարներ
Կատեգորիա:Ֆինանսների նախարարներ
Ալեքսանդր Դե Կրո

**Ալեքսանդր Դե Կրո** (, ), Բելգիայի պետական և քաղաքական գործիչ, տնտեսագետ, ֆլամանդական համայնքի ներկայացուցիչ, Բելգիայի վարչապետ 2020 թվականի հոկտեմբերի 1-ից։ 2009-2012 թվականներին եղել է «Ֆլամանդական բաց լիբերալներ և դեմոկրատներ» կուսակցության առաջնորդը։ 2012-2020 թվականներին եղել է Բելգիայի փոխվարչապետ։ 2018 թվականի դեկտեմբերի 9-ից մինչև 2020 թվականի հոկտեմբերի 1-ը զբաղեցրել է նաև Բելգիայի ֆինանսների նախարարի պաշտոնը։

## Կենսագրություն
Ծնվել է 1975 թվականի նոյեմբերի 3-ին Ֆլամանդական Բրաբանտ նահանգի Վիլվորդ քաղաքում։ Երկու երեխաներից մեկը՝ Ֆրանսուազ Դեսգուինը (Françoise Desguin) և պետական և քաղաքական գործիչ Հերման դե կրոն, Բելգիայի դաշնային խորհրդարանի անդամ, 1968 թվականից և դաշնային խորհրդարանի Ներկայացուցիչների պալատի խոսնակ 1999-2007 թվականներին։

1993 թվականին ընդունվել է նիդեռլանդալեզու Բրյուսելի ազատ համալսարան (VUB), որն ավարտել է 1998 թվականին գործնական ինժինիրինգի աստիճանով։ 2002 թվականին ընդունվել է Հյուսիսարևմտյան համալսարան, որը գտնվում է ԱՄՆ-ի Չիկագոյի հյուսիսային արվարձանում։ 2004 թվականին ստացել է բիզնեսի կառավարման մագիստրոսի աստիճան (MBA) Հյուսիսարևմտյան համալսարանի Քելոգի անվան կառավարման դպրոցում։

1999 թվականից աշխատել Է Boston Consulting Group-ում։ 2006 թվականին հիմնադրել է իր Darts-ip ընկերությունը, որը մասնագիտանում է մտավոր սեփականության ոլորտի մասնագետներին ծառայություններ մատուցելու գործում։

## Ծանոթագրություններ

## Արտաքին հղումներ
* Ալեքսանդրա Դե Կրոյի պաշտոնական կայք

Կատեգորիա:21-րդ դարի քաղաքական գործիչներ
Կատեգորիա:Բելգիացի քաղաքական գործիչներ
Կատեգորիա:Պետության գործող ղեկավարներ
Կատեգորիա:Ֆինանսների նախարարներ
Դելիմ (թանգարան)

**Դելիմ (թանգարան)** (, ), գեղարվեստական թանգարան, որը գտնվում է Կորեայի Չոննոգու շրջանի Սեուլ քաղաքում, հիմնադրվել է 1996 թվականին Դեջոն քաղաքում նույնանուն ֆոնդի աջակցությամբ, թանգարանը տեղափոխվել է մայրաքաղաք 2002 թվականին, որը մասնագիտանում է ժամանակակից արվեստում, անց են կացվում ինչպես հայտնի հեղինակների, այնպես էլ սկսնակ լուսանկարիչների ժամանակավոր լուսանկարների ցուցահանդեսներ, 470 մ2 տարածք զբաղեցնող սրահում անց են կացվել Լինդա Մաքքարթնի, Ռաիանա Մաքհինլի և Ֆիննա Յուլյայի ցուցադրությունները։

## Պատմություն և նկարագրություն
Դելիմի թանգարանը հիմնադրվել է նույնանուն ֆոնդի կողմից 1996 թվականին, որը դարձել է Հարավային Կորեայի առաջին ժամանակակից լուսանկարչության թանգարանը։ Թանգարանին նախորդողը եղել է «Hallim Gallery» պատկերասրահը, որը բացվել էր «Daelim Group» կոնգլեմերատի կողմից 1993 թվականի օգոստոսին համանուն մշակութային կենտրոնում, որը գտնվում էր Դեջոնի քաղաքապետարանի դիմաց։

2002 թվականի մայիսի 29-ին թանգարանը տեղափոխվել է Չոննոգու շրջանի Սեուլ քաղաք, թանգարանի ժամանակակից երկհարկանի շինությունը մոտավորապես 470 մ2 տարածք զբաղեցնելով, կառուցվել է 1967 թվականին և վերակառուցվել է որպես ցուցահանդեսների վայր ֆրանսիացի ճարտարապետի նախագծով։ 2010 թվականին թանգարան են այցելել 60 000 մարդ, հինգ տարի անց այցելուների թիվը դարձել է 460 000, իսկ ևս մեկ տարի անց 750 000 մարդ։

Առաջին հարկը օգտագործվում է որպես կոնֆերենց-դահլիճ, այստեղ նաև գտնվում է ծածկած ջերմոց, երկրորդ և երրորդ հարկերում գտնվում է 180 մ2 ցուցահանդեսների վայրը և վարչության աշխատասենյակը։ Չորրորդ հարկի դրսից կա պատշգամբ, որտեղից բացվում է պանորամային տեսարան դեպի Ինվանգսան և Պուկհանսան սարերը։ Բացի հիմնական շենքը, թանգարանի հարևանությամբ կա մի տուն, որը օգտագործվում է որպես թանգարանային սրճարան։

Դելիմի թանգարանում անց են կացվում ինչպես հայտնի հեղինակների, այնպես էլ սկսնակ լուսանկարիչների ժամանակավոր լուսանկարների ցուցահանդեսներ։ 2014 թվականի նոյեմբերից մինչև 2015 թվականը այնտեղ անց է կացվել Լինդա Մաքքարթնի «Linda McCartney Retrospective» հետադարձ ցուցահանդեսը, իսկ 2013 թվականի նոյեմբերից մինչև 2014 թվականը թանգարանը ցույց է տվել կորեայի հասարակությանը ամերիկացի լուսանկարիչ Ռաիանա Մաքհինլի («Ryan McGinley — Magic Magnifier») աշխատանքները։ Մանկական հեղինակ Ֆիննա Յուլյայի սոլո ցուցադրությունները Սկանդինավյան կահույքի վերաբերյալ «Finn Juhl: Scandinavian Furniture» անցկացվել է թանգարանի սրահներում 2012 թվականի ապրիլի վերջից մինչև սեպտեմբերի վերջը։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1996 հիմնադրված թանգարաններ
Կատեգորիա:Սեուլի շենքեր և կառույցներ
Եսայի Նչեցու Աստվածաշունչ

**[[Եսայի Նչեցի|Եսայի Նչեցու]] Աստվածաշունչ**, այն պահպանվում է Երևանի Մեսրոպ Մաշտոցի անվան Մատենադարանում։ Աստվածաշունչը 1318 թվականի է։

Եսայի Նչեցու Աստվածաշունչը առանձնահատուկ տեղ է զբաղեցնում Գլաձորի համալսարանի թանգարանում, այն գրվել է Եսայի Նչեցու պատվերով և գրիչներ Ստեփանոսի և Հովհաննես Երզնկացու ձեռագրով։ Աստվածաշունչը նկարազարդ է, որի հեղինակն է Թորոս Տարոնացին։ Թանգարանում առկա է 15 ձեռագրի լուսանկար, այս ձեռագրերը  գրվել են Գլաձորի համալսարանում և օգտագործվել են թե' Գլաձորի համալսարանում, թե' Հայաստանի այլ ուսումնական կենտրոններում։ Յուրաքանչյուր էջ նկարազարդ է իր յուրօրինակ պատկերներով։ Տեքստերը ծածկագրեր են, որոնք գրված են երկու կամ երեք սյունակներով։ Այս ծածկագրերը կիրառվել են միջնադարյան հայ մատենագրության մեջ։ Նկարազարդ պատկերները հիմնականում եկեղեցական արարողությունների դրվագներ են (Սուրբ ծնունդ, Հարություն, Մկրտություն, Պայծառակերպություն և այլն), նաև կան աշխարհիկ կյանքի դրվագներ։
 
Եսայի Նչեցու Աստվածաշունչ գրքի 437 բ․ ու 438 ա. էջերում ներկայացված է Եսայի Նչեցու դիմանկարը և Թորոս Տարոնացու ինքնանկարը․ դրանք պահվում թանգարանում են առանձին։ Մանրանկարները նկարված են առանձնահատուկ ուշադրությամբ, որտեղ դիմագծերը, ձեռքերը և մարմնի մյուս մասերը ներկայացված են համաչափ։ Մանրանկարների գույների գերակշռող մասը կարմիր, դեղին, կապույտ, մոխրագույն և սև գույներն են։

## Ծանոթագրություններ

Կատեգորիա:Աստվածաշունչ
Կատեգորիա:Գրքեր ըստ թեմայի
Կատեգորիա:Գրքերի պատմություն
Կատեգորիա:Պատմության գրքեր
Այուաբա էկոլոգիական կայան

**Այուաբա էկոլոգիական կայան** (), էկոլոգիական կայան Բրազիլիայի Սեարա նահանգում։ Այն պահպանում է Կաատինգա չոր անտառային բիոմի տարածքը։ Ծառահատումից և որսորդությունից վտանգված է պահպանման միավորումը, որն իրականացվում է տեղի բնակչության կողմից։

## Տեղագրություն
Այուաբա էկոլոգիական կայանը գտնվում է Կաատինգա բիոմում։ Ընդգրկում է 11747 հա տարածք։ Ստեղծվել է 2001 թվականի փետրվարի 6-ի հրամանագրով և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Պահպանման միավորումը Սեարա նահանգի Այուաբա մունիցիպալիտետում է։ Այն գտնվում է Սեռա դե Իպիաբայի միջհյուսիսային նստվածքային ավազանում։ Որոշ տարածքներում տարածքը լեռնային է, իսկ որոշներում՝ ավելի հարթ։ Տեղակայված է ծովի մակարդակից 400-700 մետր բարձրության վրա։

Տարեկան տեղումների միջին քանակը 590-684 մմ է, իսկ տեղումների մեծ քանակություն դիտվել է դեկտեմբերից հունիս ընկած ժամանակահատվածում։ Միջին ջերմաստիճանը 23&nbsp;°C է։ Բուսականությունը անտառապատ տափաստանային սավանա է և հիմնականում չի փոխվել մարդկային գործողությունների արդյունքում՝ բացի որոշ դաշտերից։ Բույսերից շատերը «հարմարվել» են երաշտին։ Թռչունների կյանքը սահմանափակ է` երկար չորային ժամանակահատվածների պատճառով։

## Պահպանություն
Էկոլոգիական կայանը «խիստ բնական արգելոց է», որը գտնվում է Բնության պահպանության միջազգային միության Iա կատեգորիայի ներքո։ Նպատակն է՝ պահպանել բնությունը և աջակցել գիտական հետազոտություններին։ Ականջավոր աղավնին (*Zenaida auriculata*), որը վտանգված է արհեստավարժ որսորդների կողմից, բուծման շրջանում ապաստան է որոնում միավորումում։ Միավորումը՝ որպես Կաատինգա բիոմի պահպանության ամենամեծ տարածք, ունի մեծ էկոլոգիական նշանակություն, քանի որ ամբողջությամբ ծածկված է Կաատինգայի ծառերով, և կարևոր դեր է խաղում կենսաբանական բազմազանության պահպանման գործում։

2014 թվականին բնապահպանը հայտարարեց, որ Այուաբա էկոլոգիական կայանի ճակատագիրը կանխորոշվել էր։ 2012 թվականի դեկտեմբերից մինչ այժմ կառավարիչ չի եղել, ինչի պատճառով անդարմանելի վնաս է հասցվել տարածաշրջանի վայրի բնությանը և սավաննայի բիոմին։ Որսորդները զվարճանում էին՝ սպանելով թռչուններին և վայրի կենդանիներին, ինչպես նաև հատելով դարավոր կանգուն մնացած տեղի ծառերը։ 2015 թվականի դրությամբ Գամելեյրայի հսկիչ կետը մեկ տարով փակ էր։ Միավորումն ու նրա շրջակայքը վտանգված են եղել տեղացիների կողմից, ովքեր որս էին անում և ծառեր հանում։ Այնուամենայնիվ, բնապահպանական իրազեկման ծրագիրը կարող է որոշակի ազդեցություն ունենալ այդ գործողությունների կրճատման վրա։

## Ծանոթագրություններ

## Աղբյուրներ
*
*
*

Կատեգորիա:Բրազիլիայի էկոլոգիական կայաններ
Կատեգորիա:Բնօրինակում անաղբյուր հոդվածներ
Ծովային ազգային թանգարան

**Ծովային ազգային թանգարան** (), Կորեայի ամենախոշոր ծովային թանգարանը։ Երկրի երրորդ ամենախոշոր թանգարանը։ Գտնվում է Իոնդո-գու շրջանի Բուսան քաղաքում։ Թանգարանի գործունեության նպատակն է պահպանել ծովային գտածոների հավաքածուները և ծովի հետ կապված կատարված տարբեր գիտական հետազոտություններ։ Թանգարանի կառուցումը սկսվել է 2009 թվականին, բացվել է 2012 թվականի հուլիսի 9-ին։ Թանգարանը զբաղեցնում է 45444 մ2 տարածք, իսկ ամբողջ շինությունը զբաղեցնում է 25803 մ2 տարածք։

Այդ թանգարանի ցուցադրությունները նվիրված են աշխարհի տարբեր կերպի ծովերին և օվկիանոսներին։ Թագարանի հավաքածուները պահպանում են տարբեր քննադատների մշակույթին, պատմությանը և կենսագրությանը նվիրված նյութեր, որոնք այսպես թե այնպես կապ են ունեցել ծովի, ծովային նավերի, ծովային կենդանիների, օվկիանոսի կյանքի, ծովային նավագնացության, ծովային ռելիեֆի և օվկիանոսի մասին զարգացող գիտության հետ։ Թանգարանը համարվում է Կորեայի ամենախոշոր ծովային թանգարանը։ Թանգարանին ֆինանսապես աջակցել են Ծովային գործերի նախարարությունը և Կորեայի հանրապետության ձկնորսությունը։

Թանգարանի ցուցադրություններում կա ավելի քան 14000 ցուցանմուշ այդ թվում` տարբեր առարկաներ և սրբություններ, որոնք կապված են ինչպես պատմության այնպես էլ ապագա օվկիանոսի հետ։ Նրանք ներկայացվում են ավելի քանի ութ տարբեր ցուցասրահներում, հատուկ ցուցասրահում և մանկական ցուցասրահում։ Թանգարանի տարածքում նաև կա թեմատիկ մուլտիմեդյան գրադարան, ակվարիում, լեկտորիում, բաց լողավազան և 4D կինոթատրոն։

## Պատկերասրահ

Boat model (35977970812).jpg
National Maritime Museum (16921567439).jpg
Ship for Joseon Tongsinsa, collections of National Maritime Museum, South Korea 02.JPG
Ship for Joseon Tongsinsa, collections of National Maritime Museum, South Korea 01.JPG
Ship for Joseon Tongsinsa, collections of National Maritime Museum, South Korea 03.JPG
Ship model (36145863465).jpg
Wooden Ship (16921560299) (2).jpg
Yacht - panoramio (1).jpg
Fermented Skate (16920273570).jpg
Divers (16920302430).jpg
Fine-tooth Saw, collections of National Maritime Museum, South Korea 01.jpg
Fine-tooth Saw, collections of National Maritime Museum, South Korea 02.jpg
Fine-tooth Saw, collections of National Maritime Museum, South Korea 03.JPG
Frypan (35977970452).jpg
Pottery (16485356614).jpg
Old pepper (36145862565).jpg
Pottery (16920036188).jpg
Pottery (17107120401).jpg
Pottery (17107790895).jpg
Sinan Shipwreck Exhibition 08.jpg
Sinan Shipwreck Exhibition 12.jpg
Sinan Shipwreck Exhibition 13.jpg
Sinan Shipwreck Exhibition 15.jpg
신안 앞바다에서 인양한 중국 송-원대 도자기.jpg
Sinan-Ship (16920262500).jpg
Sinan-Ship (17081833046).jpg
Sinan-Ship (17107149301).jpg


## Ծանոթագրություններ

Կատեգորիա:Հարավային Կորեայի թանգարաններ
Կատեգորիա:2012 հիմնադրված թանգարաններ
Կատեգորիա:2012 հիմնադրումներ Հարավային Կորեայում
Կատեգորիա:Ծովային թանգարաններ
Քամի (ֆիլմ, 1959)

**«Քամի»** (), խորհրդային սև-սպիտակ գեղարվեստական ֆիլմ հեղափոխական թեմայով, որը նկարահանել են ռեժիսորներ Ալեքսանդր Ալովը և Վլադիմիր Նաումովը։ Ալեքսանդր Դեմյանենկոյի առաջին դերը կինոյում։

## Սյուժե
Իրադարձությունները ծավալվում են Ռուսաստանի քաղաքացիական պատերազմի տարիներին։ Շոգեքարային դեպոյի բանվորներին, որը գտնվում է սպիտակների զբաղեցրած տարածքում,Մոսկվա՝ կոմերիտմիության առաջին համագումարին ուղարկում են երեք պատվիրակներ՝ Ֆեոդորին (Է. Բրեդուն), Նաստյային (Տ. Լոգինովա) և Միտյային (Ա. Դեմյանենկո)։ Մինչև Մոսկվա ճանապարհը 1500 կմ  է և հիմնականում անցնում է սպիտակների զբաղեցրած տարածքով։ Ֆեոդորին ճանապարհին ձերբակալում են սպիտակգվարդիականները, սակայն ընկերների, ինչպես նաև անապաստանի և մարմնավաճառուհի Մարիի (Է. Լեժդեյ) օգնությամբ նրան հաջողվում է փախչել։ Մարին ու անապաստանը միանում են պատվիրակներին, ընդ որում Մարին իր կյանքի գնով փրկում է մյուսներին։ Մոսկվա հասնում են միայն Ֆեոդորն ու անապաստանը, Միտյային ու Նաստյային սպանում են սպիտակները։ Ֆեոդորը ելույթ է ունենում համագումարում և բոցաշունչ խոսք է ասում՝ հավատարմության երդում տալով բոլշևիկների կուսակցությանը։

## Դերերում
* Էդուարդ Բրեդուն – *Ֆեոդոր
* Թամարա Լոգինովա – *Նաստյա
* Էլզա Լեժդեյ – *Մարի
* [[Ալեքսանդր Դեմյանենկո]] – *Միտյա
* Անատոլի Ռոմաշին – *ռոտմիստր
* [[Յուրի Յակովլև]] – *Լեոնիդ Զակրևսկի, պորուչիկ, Մարիի մանկության ընկերը
* Լեոնիդ Գայդայ – *Նաումենկո, կարմիր հրամանատար

== Նկարահանող խումբ ==
* Բեմադրող ռեժիսորներ՝ Ալեքսանդր Ալով, Վլադիմիր Նաումով
* Սցենարի հեղինակներ՝ Ալեքսանդր Ալով, Վլադիմիր Նաումով
* Օպերատոր՝ Ֆեոդոր Դոբրոնրավով
* Բեմադրող նկարիչ՝ Եվգենի Սվիդետելև
* Կոմպոզիտոր՝ Նիկոլայ Կարետնիկով
* Հնչյունային օպերատոր՝ Իգոր Մայորով
* Ռեժիսոր՝ Յուրի Շևկունենկո
* Մոնտաժող՝ Եվա Լադիժենսկայա
* Ռազմական խորհրդատու՝ գեներալ-լեյտենանտ Նիկոլայ Օսլիկովսկի
* Ֆիլմերի արտադրության վարչության նվագախումբ
** Դիրիժոր՝ Առնոլդ Ռոյթման
* Տնօրեն՝ Իգոր Վակար

== Ծանոթագրություններ ==


== Արտաքին հղումներ ==
* [http://ruskino.ru/mov/7674 «Քամի» ֆիլմը *Рускино* կայքում] 
* [http://www.imdb.com/title/tt0052359/?ref_=fn_al_tt_3 «Քամի» ֆիլմը *IMBD'' կայքում]

Կատեգորիա:1950-ականների ռուսերեն ֆիլմեր
Կատեգորիա:1959 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:1950-ականների խորհրդային ֆիլմեր
Կատեգորիա:Խորհրդային սև-սպիտակ ֆիլմեր
Մերկ հրշեջը

**Մերկ հրշեջը** (), 2017 թվականի հարավկորեական հեռուսասերիալ։ Խաղում են Լի Ջուն Հյուկը, Ջունգ Ին Սունը, Ջո Հե Բոնգը, Պակ Հունը, Սո Ջոնգ Յոնը և Լի Վոն Ջոնգը։ Հեռարձակվել է  KBS2 ալիքով 2017 թվականի հունվարի 12- 19՝ չորեքշաբթի և հինգշաբթի օրերին՝ ժամը 22:00-ին, ունի 4 էպիզոդ։

## Անձնակազմ
### Հիմնական անձնակազմ
*Լի Ջուն Հյուկը Կանգ Չոլ Սոյի դերում
**Ան Դո Գյուն երիտասարդ Կանգ Չոլ Սոյի դերում
*Ջունգ Ին Սունը Հան Ջին Ահի դերում
**Լի Յոն Ունը երիտասարդ Հան Ջին Ահի դերում
*Ջո Հե Բոնգը Կվոն Ջոնգ Նամի դերում
*Պակ Հունը Օ Սունգ Ջինի դերում
** Րյու Ուի Հյունը երիտասարդ Օ Սունգ Ջինի դերում
*Սո Ջոնգ Յոնը Հան Սոնգ Ջյի դերում
*Լի Վոն Ջոնգը Ջանգ Գվանգ Հոյի դերում

### 119 շտապ օգնության կենտրոն
*Քիմ Ջի Հունը Նամ Իլի դերում
*Պակ Ջի Հունը Դե Յոնգի դերում
*Լի Դո Գյոմը Ջուն Հոյի դերում

### Տևական անձնակազմ
*Գիլ Հե Յոնը Ջոնգ Սունի դերում
*Լի Դոն Սոկը Սոնգ Ջեի դերում

### Այլք
* Քիմ Սու Ջին
*Հան Գափ Սու
*Լի Ջոնգ Ին 
*Րյու Ի Հյուն
*Չա Մյունգ Վուկ
*Գոնգ Սանգ Ահ
*Կիմ Նամ Վու
*Պակ Ուն Յոնգ
*Օ Սուն Տե 
*Քիմ Կվանգ Սոպ
*Ջու Սոնգ Հվանգ
*Քիմ Ջե Չոլ
*Սո Կվանգ Ջե

## Վարկանիշներ
Այս աղյուսակում կապույտ համարները ներկայացնում են ամենացածր վարկանիշները, իսկ կարմիր համարները՝ ամենաբարձր վարկանիշները։

## Մրցանակներ և անվանակարգեր

## Ծանոթագրություններ

## Արտաքին հղումներ
*  
* *[http://blog.naver.com/PostThumbnailView.nhn?blogId=urbanworksm&logNo=220907401269&categoryNo=33&parentCategoryNo=&from=postList Naked Fireman]* at Urban Works Media's Naver blog

Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ ըստ ժանրի
Հույսի ութ օր

**«Հույսի ութ օր»** (), խորհրդային գեղարվեստական ֆիլմ, որը նկարահանել է ռեժիսոր Ալեքսանդր Մուրատովը 1984 թվականին «Լենֆիլմ» կինոստուդիայում։

## Սյուժե
Ֆիլմի գործողությունները տեղի են ունենում Դոնբասի ածխահանքերից մեկում։ Հանքում փլուզում է տեղի ունենում և այնտեղ մնում են երկու հանքափորներ։ Նրանց հասնելու համար ընդամենը ութ օր կա, հակառակ դեպքում նրանք գոյատևելու հնարավորություն չունեն։ Հանքի տնօրենը որոշում է հասնել նրանց՝ օգտագործելով հանքահատ մուրճեր, բայց ոչ բոլորն են համաձայն տնօրենի հետ։

## Դերերում
* Վալենտին Գաֆտ – *Իգոր Արտեմևիչ Բելոկոն, հանքի տնօրեն
* Վադիմ Յակովլև – *Յուրի Անդրեևիչ Սևիդով, հանքի փոխտնօրեն
* Նիկոլայ Կարաչենցով – *Ռուսանով, պարտորգ
* [[Դմիտրի Խառատյան]] – *Վիկտոր, Բելոկոնի որդի
* Նիկոլայ Ֆեդորցով – *Օբուխով, հանքափորների բրիգադիր
* Նիկոլայ Սեկտիմենկո – *Կոլյա Զինչենկո, հանքափոր
* Պյոտր Յուրչենկով ավագ – *Ֆրոլկին, հանքափոր
* [[Ալեքսեյ Բուլդակով]] – *Կոստյա Գոլուբիցկի, հանքագործ
* Իգոր Դոբրյակով – *Զաբելիս, հանքափոր
* Վիկտոր Տերեխով – *Օբուխովի բրիգադի հանքագործ
* Վալենտին Բուկին – *Բելյանկին, գլխավոր բժիշկ
* Ֆեոդոր Պանասենկո – *Վասիլի Ստեպանովիչ Կլիկով, հանքագործ
* Վլադիմիր Բարանով – *Յուրկա Նիկոլաենկո, հանքափոր
* Իվան Կրասկո-Սեմյոն Վասիլևիչ Կոնովալենկո, վարպետ
* Նատալյա Աիտովա – *Գալյա, Յուրկա Նիկոլաենկոյի հարսնացուն
* Իգոր Յասուլի – *Գորլենկո, մարզային հանձնաժողովի ներկայացուցիչ
* Յուրի Գոնչարով – *Սիդորենկո, հանքափոր
* Ազամատ Բագիրով – *Օբուխով, հանքագործ
* Նիկոլայ Պրոտասենկո – *Վասիլի Ստեպանովիչ Խրոմով, գլխավոր տնօրեն (հնչյունավորել է Իգոր Եֆիմովը)
* Վալենտինա Տիտովա – *Նինա, Բելոկոնի կինը
* [[Ալեքսանդրա Յակովլևա]] – *Լյուսյա, Բելոկոնի քարտուղարը
* Բորիս Առաքելով – ''հանքագործ

## Նկարահանող խումբ
* Սցենարի հեղինակ՝ Էդուարդ Վոլոդարսկի
* Ռեժիսոր՝ Ալեքսանդր Մուրատով
* Օպերատոր՝ Բորիս Լիզնև
* Նկարիչ՝ Բորիս Բուրմիստրով

## Նկարահանումների վայրեր
* Ֆիլմը նկարահանվել է Գորլովկա քաղաքում՝ «Կոչեգարկա» առաջատար հանքահորում, նկարահանումներին մասնակցել են բանվորներ։
* Գորլովկայում անցկացվել են ստորգետնյա նկարահանումներ և օգտագործվել է ընդհանուր քաղաքային ֆոնը՝ թռչնի թռիչքի բարձրությունից, «Գորլովկա» կայարանի երկաթուղային կամուրջը, Լենինի անվան մշակույթի տունը և «Կոչեգարկա» հանքի տարածքը։
* Հանքի տարածքը, տնօրենի աշխատասենյակը և որոշ ստորգետնյա դրվագներ նկարահանվել են Դոնեցկում՝ Կալինին անվան հանքում։ Կադրում հայտնվում է նաև Դոնեցկի «ЮЖНИИГИПРОГАЗ» ինստիտուտը և Դոնեցկի Շախտյորսկայա հրապարակը։
* Դոնեցկում նկարահանումների ժամանակ զանգվածային տեսարաններին մասնակցել են Կալինինի անվան հանքի թիվ 8 տեղամասի հանքափորները։ 
* Ֆիլմի պրեմիերան տեղի է ունեցել Դոնեցկում՝ «Դոնեցկ» կինոթատրոնում։

## Ծանոթագրություններ

## Արտաքին հղումներ
* «Հույսի ութ օր» ֆիլմը «Энциклопедия отечественного кино» կայքում

Կատեգորիա:1980-ականների ռուսերեն ֆիլմեր
Կատեգորիա:1984 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կառլոս Էսպինոլայի օրագիրը

**«Կառլոս Էսպինոլայի օրագիրը»** (), ռեժիսոր և սցենարիստ Վալենտին Սելիվանովի 1976 թվականի խորհրդային գեղարվեստական ֆիլմը, որը հայտնի է Ալեքսեյ Ռիբնիկովի երաժշտությամբ։

## Սյուժե
Կառլոսի հայրը հեղափոխական է ու անկախության մարտիկ։ Կառլոսը (շատ այլ հեղափոխականների երեխաների հետ միասին) ապրում և դաստիարակվում է միջազգային գիշերօթիկ դպրոցում։ Եվ հենց դասընկեր Նատաշայի հետ քնքուշ բարեկամությունն է օգնում նրան վերապրել հոր մահվան մասին լուրը։

## Դերերում
* Մարինա Մուխինա – *Նատաշա Շումիլինա
* Խոսե Լուիս Բելմեստր (Չիլի) – *Կառլոս Էսպինոլա
* Կարլոս Սոխո (Իսպանիա) – *Ժոզե
* Էդիտա Խուան Բլանկո – *Մարիա Սերրա
* Սիլվիո Սեգալ – *Լուիս
* Ռիկարդո Արթուրո Մորո
* Իսիդորո Ուգո Ռոա
* Սերգեյ Դենիսով – *Սերյոժա
* Էլեոնորա Շաշկովա – *Ալեքսանդրա Իվանովնա
* Վյաչեսլավ Շալևիչ – *ինտերնատի տնօրեն
* Անտոնինա Դմիտրիևա 
* Լյուդմիլա Չուրսինա – *միանձնուհի
* [[Կախի Կավսաձե]] – *Անտոնիո Էսպինոլա
* Զեյնաբ Բոցվաձե
* Լյուսիեն Օվչիննիկովա (էպիզոդ)
* Զինաիդա Սորոչինսկայա – *Կլավդիա Տիխոնովնա
* [[Արմեն Ջիգարխանյան]] – *տեքստ կադրից դուրս

## Նկարահանող խումբ
* Ռեժիսոր և սցենարիստ՝ Վալենտին Սելիվանով
* Օպերատոր՝ Վլադիմիր Սապոժնիկով
* Կոմպոզիտոր՝ Ալեքսեյ Ռիբնիկով
* Բեմադրող նկարիչ՝ Վիկտոր Վլասկով
* Պարերի բեմադրում՝ Լ․ Տաուբե
* Հնչյունային օպերատոր՝ Վադիմ Նաբատնիկով
* Խմբագիր՝ Ս. Կլեբանով
* Խորհրդատու՝ Վիկտոր Վոլսկի
*  «Зодиак» խումբ, Կինեմատոգրաֆիայի պետական սիմֆոնիկ նվագախումբ
** Դիրիժոր՝ Գեորգի Գարանյան
* Տնօրեն՝ Ա. Մակարով

## Ծանոթագրություններ

## Արտաքին հղումներ
* Информация о фильме на сайте ''Российское кино''  — 28.06.2009

Կատեգորիա:1970-ականների ռուսերեն ֆիլմեր
Կատեգորիա:1976 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Ոսկե էշելոն

**«Ոսկե էշելոն»** (), 1959 թվականի խորհրդային արկածային ֆիլմ, որը նկարահանել է ռեժիսոր Իլյա Գուրինը։

## Սյուժե
1919 թվական, Սիբիրում քաղաքացիական պատերազմ է ընթանում։ Օգտվելով լիակատար խառնաշփոթից՝ ծովակալ Կոլչակը ցանկանում է երկրից դուրս բերել երկրի ոսկու պաշարների մի մասը։ Վերջին պահին այդ մասին իմանում են բոլշևիկները։ Նրանք որոշում են կանգնեցնել էշելոնը, բայց չեն հասցնում պատշաճ նախապատրաստել գործողությունը։

Այնուամենայնիվ հնարավորություն կա։ Իրավիճակը կարող է փրկել Նադյա անունով աղջիկը, որին կրքոտ սիրահարված է գնացքի պահպանության պետը։ Մինչ սահմանն ընկած մի քանի կիլոմետր երկաթուղին դառնում է մարտադաշտ սպիտակների ու կարմիրների համար։

## Դերերում

## Նկարահանող խումբ
* Ռեժիսոր՝ Իլյա Գուրին
* Գեղարվեստական ղեկավար՝ Լեոնիդ Լուկով
* Սցենարի հեղինակներ՝ Լեոնիդ Տուր, Պյոտր Տուր
* Օպերատոր՝ Միլիցա Բոգատկովա
* Բեմադրող նկարիչ՝ Կոնստանտին Ուրբետիս
* Կոմպոզիտոր՝ Կարա Կարաև
* Մոնտաժող՝ Լիդիա Ժուչկովա
* Հնչյունային ռեժիսոր՝ Վալենտին Խլոբինին

## Նկարահանումներ
Նկարահանումներն անցկացվել են ձմռանը Վորոնեժում (մանկավարժական ինստիտուտ, Պոկրովսկի և Կազանսկայա եկեղեցիներ, Օտրոժկա)։

## Ծանոթագրություններ

## Արտաքին հղումներ
* Ֆիլմը Մ․ Գորկու անվան կինոստուդիայի կայքում
* Ֆիլմը ВидеоГид կայքում 

Կատեգորիա:1950-ականների ռուսերեն ֆիլմեր
Կատեգորիա:1959 ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ռուսական ռազմական ֆիլմեր
Կատեգորիա:1950-ականների խորհրդային ֆիլմեր
Երգը միշտ մեզ հետ է

**«Երգը միշտ մեզ հետ է»** (), 1975 թվականի ուկրաինական երաժշտական ֆիլմ, որը նկարահանել է Վիկտոր Ստորոժենկոն։ Գլխավոր դերում հանդես է գալիս Սոֆյա Ռոտարուն, ինչպես նաև ուկրաինական «Չերվոնա Ռուտա» վոկալ գործիքային անսամբլը։ Ֆիլմում հնչում են ուկրաիներեն, մոլդավերեն և ռուսերեն երգեր, առկա են կադրեր ԽՍՀՄ-ում առաջին ժամանակակից պարերով։

Ուկրաինական հեռուստատեսային ֆիլմերի ստուդիայում նկարահանված «Երգը միշտ մեզ հետ է» ֆիլմը ներառում է հեղինակ Վլադիմիր Իվասյուկի վեց երգերը, որոնք հատուկ գրվել են Սոֆյա Ռոտարուի համար։ Ֆիլմի նկարահանումները տեղի են ունեցել Պուտիլշչինայի Պլոսկա գյուղում։ Ֆիլմի գլխավոր թեման Սոֆյա Ռոտարուի գեղարվեստական լաբորատորիայի ուսումնասիրությունն է, որը միշտ պնդել է, որ իր երգչուհու ուղին սկսվել է գյուղական ակումբի բեմից։

Ֆիլմի պրեմիերան կայացել Է Ուկրաինայի հեռուստատեսությամբ 1976 թվականի հունվարի 1-ին, կենտրոնական հեռուստատեսությամբ՝ 1976 թվականի հուլիսի 10-ին։

## Սյուժե
Երիտասարդ երգչուհին համերգ է սկսում լեռնային հանգստավայրի բացօթյա երաժշտական ակումբում։ Այս ինքնակենսագրական սցենարը նկարագրում է Սոֆյա Ռոտարուի իսկական ուկրաինական և Մոլդովական արմատները Բուկովինայի և Արևմտյան Ուկրաինայի բնապատկերներում.

## Դերերում
* Սոֆյա Ռոտարու – *կատարող
* Իգոր Սլավինսկի – *հանդիսատես, որը հետևում է երգչուհուն
* Եվգենի Եվտուշենկո – ''էպիզոդ

## Նկարահանող խումբ
* Սցենարի հեղինակ՝ Վիկտոր Ստորոժենկո
* Բեմադրող ռեժիսոր՝ Վիկտոր Ստորոժենկո
* Բեմադրող օպերատոր՝ Ալեքսանդր Բուզելևիչ

## Երաժշտություն

## Ծանոթագրություններ

## Արտաքին հղումներ
* Ольга Ямборко. ПІСНІ НА ЕКРАНІ. // Кіно-Театр № 3, 2009
* Фильмография Софии Ротару

Կատեգորիա:1970-ականների ռուսերեն ֆիլմեր
Կատեգորիա:1975 ֆիլմեր
Կատեգորիա:Խորհրդային ֆիլմեր
Կատեգորիա:Ուկրաինական ֆիլմեր
Կատեգորիա:Ուկրաիներեն ֆիլմեր
Կատեգորիա:1970-ականների խորհրդային ֆիլմեր
Կատեգորիա:1975 ԽՍՀՄ-ում
Երկնագույն վարդ

**Երկնագույն վարդ**(), խորհրդային երկսերիանոց գեղարվեստական ֆիլմ, որը նկարահանել է ռեժիսոր Օլեգ Բիյման 1988 թվականին «Ուկրտելեֆիլմ» ստուդիայում՝ ուկրաինական գրականության դասական Լեսյա Ուկրաինկայի համանուն պիեսի մոտիվներով։

## Սյուժե
«Երկնագույն վարդերը» բանաստեղծուհի Լեսյա Ուկրաինկայի առաջին դրամատիկական ստեղծագործությունն է և առաջին հոգեբանական դրաման ուկրաինական դրամատուրգիայում, որի հիմնական բովանդակությունը կերպարների գոյության կենցաղի  այսպես կոչված էքզիստենցիալիզմն է։ Դրամայի փիլիսոփայական բանավեճը խելագարությունը ներկայացնում է ոչ միայն որպես ազատության ձև, այլև որպես մարմնի որոշակի կարոտ։

Ֆիլմը (հեռուստաբեմադրություն) պատմում է Օրեսթ Գրուիչի հանդեպ Լյուբով Գոշչինսկու ողբերգական սիրո մասին։ Գլխավոր հերոսուհին կոնֆլիկտ է ապրում իրեն համակած զգացողության և կայացած քաղքենիական սովորույթների միջև, որոնք արգելում են կնոջը ինքնարտահայտվել, ազատորեն արտահայտել իր ցանկությունները։

## Դերերում
* Ելենա Բորզովա – *Լյուբով Գոշչինսկայա
* Ալեքսեյ Բոգդանովիչ – *Օրեստ Գրուիչ
* Էլզա Լեժդեյ – *Մարիա Գրուիչ, Օրեստի մայրը
* Լյուդմիլա Արինինա – *Լիպայի մորաքույրը
* Լյուդմիլա Շևել – *Ալեքսանդրա Վիկտորովնա Կրաշևա
* [[Իգոր Դմիտրիև]] – *Սերգեյ Միլևսկի
* Եվգենի Պապերնի – *Օստորժին, գրականագետ
* Յուրի Կատին-Յարցև – *Պրոցենկո, ծեր բժիշկ
* Լարիսա Կադոչնիկովա
* Լեոնիդ Բակշտաև
* Վսեվոլոդ Սաֆոնով – *բժիշկ
* Ելենա Չեկան – *էպիզոդ

## Նկարահանող խումբ
* Ռեժիսոր և սցենարիստ՝ Օլեգ Բիյմա
* Օպերատորներ՝ Յուրի Բորդակով, Ալեքսեյ Զոցենկո 
* Նկարիչ՝ Նիկոլայ Ռեզնիկ

## Ծանոթագրություններ

Կատեգորիա:Խորհրդային ֆիլմեր
Կատեգորիա:1988 ֆիլմեր
Կատեգորիա:Ուկրաիներեն ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր